# Kiegészítés a 2013 Q3-as projekt-jelentéshez

Jelen dokumentum az ICTDroidLab projekt 2013 Q3-as jelentésének kiegészítése mely a Q3-ban konkrétan elvégzett munkát emeli ki, és segít a mellékelt forráskód értelmezésében.

## Elvégzett feladatok összefoglalása

A negyedév legfontosabb előrelépése a szerver-platform cseréje volt. Az Android alkalmazás teszteléséhez létrehozott PHP szerver skálázhatósági és rendelkezésre-állási szempontokat figyelembe véve egy felhő alapú megoldásra cseréltük. Architekturális, gazdasági és fejlesztési szempontok figyelembe vételével a választásunk a Google szerverparkján futó AppEngine keretrendszerre esett.

Ahogyan a mellékelt project-dokumentáció, úgy a forráskód is folyamatosan fejlődött, a fejlesztői eszközökön futtatva több hiányosság, és hiba felszínre került, melyek a forráskód részleges refaktorálását vonták maguk után.

Leendő felhasználóink visszajelzéseit figyelembe véve az eredeti koncepcióval szakítva az automatikus modul-telepítésről elkezdtünk átállni a felhasználói interakciót igénylő telepítésre. Ehhez a felhasználói felület átszabása, és kiegészítése volt szükséges.

A negyedév során a fejlesztések mellett elkészült a kvóta-rendszer és a szerver oldali ütemező pontosított terve, valamint egy javaslat a gamification alkalmazására. A modulok ütemezésének kidolgozásakor figyelembe vettük az AppEngine sajátosságait, mind architekturális, mind számlázási szempontokból.

Szintén a negyedév eredménye, hogy egyeztetve aktív crowd sensing és network intelligence projektek résztvevőivel, kidolgoztuk a mérésekhez szükséges pluginek funkcionalitását. A pluginek közül még csak kettő készült el, a WiFi és hálózati pluginek, de az igényekhez igazodva dolgozunk a következőkön.

## Mellékelt forráskód

**appengine könyvtár:** Az appengine könyvtár tartalmazza a JSP és Servlet file-okat, valamint a felhasznált library-ket, melyeket fel kell tölteni az AppEngine rendszerbe.

**Interfaces könyvtár:** Ebben a könyvtárban azok az interface-ek találhatóak, melyekre a modulok fejlesztői a modulok elkészítésekor támaszkodhatnak. Ezen a felületen keresztül érhetik el a modulok fejlesztői a core szolgáltatásait.

**modules könyvtár:** A rendszer teszteléséhez két mintamodul készült, ezek, és a fordításukhoz szükséges paraméterezett ant szkriptek találhatóak meg a modules könyvtárban.

**plugins könyvtár**: A plugin könyvtárban találhatóak az elkészült pluginek. Ezek önálló Android alkalmazások, melyeket a keretrendszer mellett kell telepíteni a telefonra, hogy szolgáltatásaik elérhetőek legyenek a modulok számára.

**site könyvtár**: A régi, PHP alapú website-ot tartalmazza.

**core könyvtár**: A rendszer magját tartalmazza. Ez az Android alkalmazás futtatja a modulokat, gyűjtí be a szükséges információkat a telepített pluginekről. A core Service-ei tartják a kapcsolatot a felhő alapú back-end-del is, felküldi a telefonról elérhető adatokat, és letölti a telefonra ütemezett modulokat.